Kertušas
Kertušas – ežeras Lietuvoje, Ukmergės rajono pietryčiuose, 4,5 km į pietvakarius nuo Šešuolių. Telkšo Šešuolių girioje. Ežero forma ovali, skersmuo 0,7-0,8 km. Altitudė 114,1 m. Gylis iki 3,8 m. Ežeras termokarstinės kilmės, susidarė ledo luisto išgulėtame duburyje. Krantai žemi, pelkėti, apaugę mišku. Šiaurėje įteka Taurupio upelis, pietuose išteka Kertuša (Širvintos intakas). Vakariniame ežero krante įsikūręs Kertušo kaimas.